text: Lestonnac Lleida - Notícies - Xerrada per a famílies "Internet segura" - 5è i 6è EP.
  Xerrada per a famílies "Internet segura" - 5è i 6è EP.
  El passat dijous, dia 24 d'octubre, vam dur a terme a l'escola la xerrada "Internet segura", impartida pels Mossos d'esquadra.
  Es tractava d'una sessió informativa adreçada a les famílies amb fills i filles a cinquè i sisè d'Educació primària, que va donar continuïtat a les activitats que havien dut a terme els alumnes els dies previs. Un bon nombre de famílies van assistir-hi.
  Tenia com a objectiu, entre altres, informar i alertar sobre els perills en els quals els menors es poden veure involucrats. També s'hi van explicar i donar eines i consells per a les famílies per tal de preveure situacions potencialment de risc i com actuar-hi.